فروغ فرخزاد

فروغ فرخزاد () شاعیر و یازیچی - ۳۲  ایل عومر ائله‌ییب و ۱۳ فوریه ۱۹۶۷ میلادی تاریخیندا وفات ائدیب.

 یاشامی 
  فروغ فرخزاد 1935-جی ایل ژانویه آیی‌نین 5-ده تهراندا، حربی خیدمتچی عاییله‌سینده دونیایا گلیب. عاییله‌ده اوندان باشقا داها 6 اوشاق وار ایدی. 9-جو صینفی بیتیرندن سونرا فرخزاد اورتا صنعت مکتبینه داخیل اولوب. 17 یاشیندا ساتیراچی پرویز شاپور ایله ائوله‌نیب و اهوازا کؤچوب. اوغلو کامیار دونیایا گلنده اونا "‌سنین اوچون بیر شعیر "‌ آدلی اثر حصر ائدیب. ایکی ایلدن سونرا شاعیره حیات یولداشیندان آیریلیب و یئگانه اوغلونو کئچمیش اری‌نین حیمایه‌سینه بوراخمالی اولوب. تهرانا قاییدارکن 1955-جی ایلده  "اسیر‌"  آدیندا شعیرلر مجموعه‌سینی چاپ ائتدیریب. 1958-جی ایلده فرخزاد اوروپادا فیلوسوف ابراهیم گلستان ایله تانیش اولوب و  " ائو قارادیر "  آدلی فیلمین ایدئیاسینی اوندان آلیب (بو واختا قدر شاعیره‌نین داها ایکی کیتابی ایشیق اوزو گؤرموشدو –  " دیوار "  و " عوصیان " ). جوزام خسته‌لیگیندن عذاب چکنلردن بحث ائدن بو فیلم تبریزده چکیلیب و تئزلیکله بوتون دونیادا شؤهرت قازانیب. فروغ فرخزاد خسته بیر اوشاغی اوغول‌لوغا گؤتوروب. 1963-جو ایلده  " باشقا بیر دوغولوش "  آدیندا سون شعیرلر مجموعه‌سینی نشر ائتدیریب.  

  فروغ فرخزاد 1967-جی ایلده آوتوموبیل قضاسیندا هلاک اولوب. اوشاق‌لارلا دولو اوتوبوسلا توققوشماماق اوچون او ایداره ائتدیگی ماشینی دیوارا چیرپیب و خستخانایا آپاریلارکن یولدا دونیاسینی دییشیب.  

   کیتاب‌لاری 
  فرخزادین اثرلری آذربایجان تورکجه‌سینه صمد بهرنگی طرفیندن ترجومه ائدیلیب. 

   اسیر (1952)  
   دیوار (1957)  
   عوصیان (1959)  
   باشقا بیر دوغولوش (1964)  
   سویوق مؤوسومون باشلانغیجینا ایناناق (بو کیتابی بیتیرمه‌میش وفات ائدیب)  

 اؤدول‌لری 

   1962-جی ایلده فرخزادین چکدیگی  " ایتالیا "  سندلی فیلمی سندلی فیلم‌لر فستیوالیندا بیرینجی یئر قازانیب.  
   1963-جو ایلده  " قارا ائو "  فیلمی آلمان اوبئرهاوسن فیلم فستیوالیندا ان یاخشی فیلم سئچیلیب.  

 بیرده باخ 
ادبی تنقیدچی
ادبیات تاریخی
ادبیات آخیملاری
 قایناق‌لار 

اینگیلیسجه ویکی‌پدیاسی‌نین ایشلدنلری طرفیندن یارانمیش«Forough Farrokhzad»، مقاله‌سیندن گؤتورولوبدور. (۲۲ آقوست ۲۰۱۷ تاریخینده یوْخلانیلیبدیر).
 ائشیک باغلانتی‌لار 

بؤلمه:یازیچیلار
بؤلمه:Persian-language poets
بؤلمه:ایرانلی شاعیرلر
بؤلمه:Iranian documentary filmmakers
بؤلمه:Iranian film directors
بؤلمه:Iranian women film directors
بؤلمه:تهرانلیلار
بؤلمه:۱۹۳۵-جی میلادی ایلده دوغولان‌لار
بؤلمه:۱۹۶۷-جی میلادی ایلده اؤلن‌لر
بؤلمه:Road incident deaths in Iran
بؤلمه:Persian-language women poets
بؤلمه:20th-century women writers
بؤلمه:۲۰. یوز ایلده شاعیرلر
بؤلمه:Iranian women writers
بؤلمه:Women documentary filmmakers